text: Danir vilja hava meira havvindorku
text: #000001
text: Stór undirtøka í Fólkatingum fyri at menna vindorkuna enn meira
text: #000002
text: Danmark man teljast millum tey av heimsins londum, sum raðfestir orku frá havvindmyllum ovast í grøna skiftinum. Og haraftrat liggur Danmark eisini á odda, tá talan er um at framleiða vindmyllur. Nú hevur ein stórur meiriluti í Fólkatinginum so tikið enn eitt stig, sum skal staðfesta donsku leiðarastøðuna á vindorkuøkinum.
text: #000003
text: Fleiri av flokkunum í fólkatinginum eru samdir um at menna vindorkuna til havs innan 2031 við tveimum gigawattum. Tað svarar til elorkunýtsluna hjá tveimum mió. húsarhaldum. Samtíðis verður arbeitt við at víðka avtaluna við einum einum gigawatti. Við hesi gongdini vil Danmark tryggja, at CO2 útlátið í 2030 verður 70% lægri enn í 1990 skrivar Ritzau sambært heimasíðuni Energy Watch.
text: #000004
text: Flokkarnir aftanfyri avtaluna eru Sosialdemokratarnir, SF, Radikali flokkurin, Eindarlistin, Alternativið og Kristindemokratarnir. Ein orsøkin til at hetta letur seg gera er skjóta tøkniliga menningin á vindorkuøkinum og eisini á marknaðinum.
text: #000005
text: Herfyri varð lutakast um, hvør skuldi fáa arbeiðið at menna størstu vindorkuætlanina í Danmark nakrantíð, Thor havvindmylnulundina. Týska fyritøkan RWE var tann hepna at vinna lutakastið framum fleiri danskar fyritøkur. Hetta er fyrstu ferð, at ein slík verkætlan fer av bokkastokki uttan, at danski staturin er partur av henni. Vanliga skal staturin rinda orkufeløgunum fyri at fáa grønan streym, nú gongur tað øvugta vegin, privatu feløgini koma nú at rinda statinum pengar
text: #000006
text: Danmark hevur annars sum tað fyrsta landið gjørt av at menna tvær orkuoyggjar, sum skulu framleiða havvind.
text: #000007
text: Helvtin av orkuni frá vindmyllulundum fer til spillis
text: #000012
text: Oljuprísur uppá 100 dollarar í eygsjón
text: #000014
text: Russland sendir oljutangaskip norður um Sibiria
text: #000015
text: Byggja heimsins størstu vindmylnuhøll í Esbjerg
text: #000016
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000021
text: Fyristing tel. 20 80 80 [email protected]
text: #000022